joelniklaus/EU_Wikipedias huggingface dataset:
Simone Buchholz

Simone Buchholz (s. 1972 Hanau, Saksa) on saksalainen kirjailija, joka tunnetaan syyttäjä Chastity Rileystä kertovasta kirjasarjastaan.

Ura 
Simone Buchholz opiskeli toimittajaksi Henri-Nannen-Schule-journalistikoulussa ja on vuodesta 2001 lähtien toiminut vapaana kirjoittajana. Hänen ensimmäinen rikosromaaninsa Revolverherz ilmestyi Saksassa vuonna 2008 aloittaen Hampuriin sijoittuvan, syyttäjä Chastity Rileystä kertovan dekkarisarjan. Revolverherz on suomennettu nimellä Revolverisydän (suom. Anne Kilpi, Kustantamo Huippu 2019). Saksassa Chastity Riley -sarjassa on ilmestynyt toistaiseksi yhdeksän romaania, joita on käännetty suomen lisäksi mm. italiaksi, englanniksi ja ranskaksi. Simone Buchholz on saanut rikosromaaneistaan useita palkintoja, merkittävimpänä Saksan vanhimman ja arvostetuimman dekkareille myönnettävän Deutscher Krimipreis -palkinnon. Simone Buchholz vieraili Suomessa lokakuussa 2019 ja esiintyi tällöin muun muassa Helsingin kirjamessuilla.

Yksityiselämä 
Simone Buchholz asuu miehensä ja poikansa kanssa Hampurissa Sankt Paulin kaupunginosassa.

Teokset

Chastity Riley -sarja 
 2008 Revolverherz, Droemer Verlag (Revolverisydän, Kustantamo Huippu 2019, ISBN 978-952-69098-2-0)
 2010 Knastpralinen, Droemer Verlag
 2011 Schwedenbitter, Droemer Verlag
 2012 Eisnattern, Droemer Verlag
 2013 Bullenpeitsche, Droemer Verlag
 2016 Blaue Nacht, Suhrkamp Verlag (Krokotiiliyö, Kustantamo Huippu, 2019, ISBN 978-952-69098-4-4)
 2017 Beton Rouge, Suhrkamp Verlag (Verikuu, Kustantamo Huippu, 2020, ISBN 978-952-7409-00-8)
 2018 Mexikoring, Suhrkamp Verlag (Mexikoring, Kustantamo Huippu, 2021, ISBN 978-952-7409-06-0)
 2019 Hotel Cartagena, Suhrkamp Verlag

Palkintoja 
 2016 Crime Cologne Award romaanista Blaue Nacht
 2017 Saksan dekkaripalkinto Deutscher Krimipreis romaanista Blaue Nacht
 2017 Dekkaripalkinto Radio-Bremen-Krimipreis romaanista Blaue Nacht
 2018 Dekkaripalkinto Ebner-Stolzwirtschaftskrimipreis romaanista Beton Rouge
 2018 Dekkaripalkinto Stuttgarter Krimipreis romaanista Beton Rouge
 2019 Saksan dekkaripalkinto Deutscher Krimipreis romaanista Mexikoring

Lähteet 

 https://www.kustantamohuippu.fi/portfolio/simone-buchholz/Viitattu 1.5.2019
 http://simonebuchholz.com/ Viitattu 1.5.2019
 https://www.suhrkamp.de/autoren/simone_buchholz_14417.html Viitattu 1.5.2019

Vuonna 1972 syntyneet
Elävät henkilöt
Saksalaiset kirjailijat
Valkoinen raivo

Valkoinen raivo on Arto Halosen ohjaama dramatisoitu dokumenttielokuva selvitymisestä ja koulukiusatusta, joka voitti joukkomurhaajan mielen. Elokuva ensiesitettiin Rokumentti-elokuvafestivaalin avajaiselokuvana ja se aloitti Suomessa elokuvateatterilevityksessä 27.11.2015. Elokuva herätti laajaa yhteiskunnallista keskustelua ja sitä esitettiin lukuisilla arvostetuilla elokuvafestivaaleilla ympäri maailman. Varsovan Millennium Docs Against Gravity -festivaalilla Halonen vastaanotti elokuvasta Fiction/Non-Fiction -kilpailusarjan kunniamaininnan ja Jaipurin kansainvälisillä elokuvajuhlilla Green Rose-palkinnon.  

Koulukiusattu Lauri on itse nimennyt hiljalleen syntyneen sisäisen olotilansa valkoiseksi raivoksi. Elokuva on herättänyt keskustelua alan ammattikentällä ja käsitettä on alettu tutkia laajemmin. Osana Suomen Mielenterveysseuran ja Koulukino ry:n kanssa toteutettua koulukampanjaa elokuvasta järjestettiin myös lukuisia koululaisnäytöksiä ympäri Suomen. Elokuva vaikutti koulukiusaamista koskevan lakialoitteen syntyyn.

Juoni 
Valkoinen raivo on kertomus Laurista, joka suunnitteli ja valmistautui tekemään massamurhia. Lauri haki kuitenkin apua, eikä toteuttanut ”fantasioitaan”. Myöhemmin hänestä tuli ihmismielen aggression ja väkivaltaisen käyttäytymisen akateeminen tutkija ja arvostettu tieteellinen asiantuntija, minkä kautta hän on perehtynyt massamurhiin peilaten myös omia kokemuksiaan niihin. Tältä pohjalta Lauri on luonut teorian ”valkoisesta raivosta”. Laurin mukaan on olemassa useita ihmisiä, jotka ovat koulukiusaamisen ja lapsuudessa koetun trauman yhdistelmän seurauksena täynnä ”valkoista raivoa”, mikä voi äärimmillään johtaa kouluampumisiin ja muihin väkivaltaisiin tekoihin.

Elokuvassa seurataan Laurin tarinaa; kuinka hänestä tuli valkoisen raivon kantaja ja kuinka hän tiedostamisen ja oman aktiivisuutensa avulla selviytyi lopulta raskaasta taakastaan.

Vastaanotto 
Iltalehden Juuso Määttänen kuvaili dokumenttielokuvan käsittelevän laajemmin käsittämättömiä väkivallantekoja: "Valkoinen raivo kertoo kaiken mitä vihasta tarvitsee tietää. [Elokuva] on tehty erittäin taitavasti. Se pitää otteessaan alusta loppuun". 

Keskisuomalaisen Jarmo Valkola luonnehti elokuvaa tyylillisesti yhtenäiseksi ja teemoiltaan kiinteäksi "Voiko ajankohtaisempaa teosta olla. Halonen osoittaa, miten juuri elokuva voi olla sopiva instrumentti näiden asioiden syvempään pohdintaan".

Lähteet 

Arto Halosen ohjaamat elokuvat
Luettelo Itä-Suomen yliopiston ainejärjestöistä

Tämä on luettelo Itä-Suomen yliopiston ainejärjestöjen sekä niiden opiskelijahaalareiden väreistä.

Joensuun kampus 

 Saksan kieli, Ablaut ry – viininpunainen
 Kemia, Bunsen ry – punainen
 Englannin kieli, Echo ry – musta
 Matematiikka ja fysiikka, Epsilon ry – violetti
 Tietojenkäsittelytiede, Skripti ry - hopeanharmaa
 Teologia
 Ortodoksinen teologia, Pistis ry – violetti
 Läntinen teologia, Fides Ostiensis ry – violetti
 Ruotsin kieli, Godis ry – keltainen
 Venäjän kieli, Iskra ry – punainen
 Metsätiede, Joensuun Metsäylioppilaat ry – metsänvihreä
 Aineenopettajat, Joraus ry – ?
 Kasvatustiede, Kassos ry – tummansininen
 Kotitalous- ja käsityöopettajat, Kotex ry – oranssi
 Oikeustiede, Judica ry – bolognanpunainen
 Julkisoikeus, erikoisjuristit Legio Ostiensis ry – viininpunainen
 Biologia, Mikrovillus – keltainen
 Kulttuurintutkimus, Nefa-Joensuu – tummanharmaa
 Psykologia, Oidipus ry – turkoosi
 Opinto-ohjaajat, Opossumi ry – viininpunainen
 Kauppatieteet, Optimi ry – oranssi
 Erityispedagogiikka, Poikkeus ry – vihreä
 Luokanopettajat, Popsi ry – turkoosi, ennen vuotta 2018 myös punainen ja tummansininen
 Yhteiskuntapolitiikka, sosiologia ja filosofia Praxis ry – musta
 Varhaiskasvatus, Sulo ry – punainen
 Maantiede, yhteiskuntamaantiede sekä ympäristöpolitiikka ja -oikeus, Tombolo ry – limenvihreä
 Suomen kieli ja kirjallisuus, Täky – sininen
 Historia, Varnitsa – viininpunainen
 Kansantaloustieteet – oranssi

Kuopion kampus 

 Kauppatieteet, Preemio ry – viininpunainen
 Lääketieteet, Kuolo ry – musta
 Hammaslääketiede, Dentina ry – musta, valkoinen tasku
 Yhteiskuntatieteet, Socius ry – keltainen, violetit reisitaskut
 Tietojenkäsittelytieteet, Serveri ry  – valkoinen
 Farmasia, Fortis ry – tummanvihreä
 Biolääketiede, Kulti ry – punainen, valkoiset reisitaskut
 Sovellettu fysiikka ja ympäristötiede, Hyeena ry – punainen
 Ravitsemustiede, Retikka ry – vaaleanvihreä
 Terveystieteet, Terho ry – sininen

Katso myös 

 Itä-Suomen yliopisto
 Itä-Suomen yliopiston ylioppilaskunta
 Ainejärjestö
 Opiskelijahaalari

Lähteet 

Itä-Suomen yliopisto
Brexit Party

Brexit Party on euroskeptinen brittiläinen puolue, jonka Catherine Blaiklock ja Nigel Farage perustivat vuonna 2019. Ennen vuoden 2019 EU-vaaleja, puolueella oli Euroopan parlamentissa 14 europarlamentaarikkoa, jotka kaikki valittiin alun perin Yhdistyneen kuningaskunnan itsenäisyyspuolueen listoilta vuoden 2014 europarlamenttivaaleissa. Yksi näistä europarlamentaarikoista oli puolueen johtaja Nigel Farage, joka ilmoitti asettuvansa ehdolle vuoden 2019 europarlamenttivaaleissa, mikäli Britannia ei ollut lähtenyt Euroopan unionista vaaleihin mennessä brexitin seurauksena.

Päämäärä ja ideologia 
Puolueen pääasiallinen poliittinen päämäärä on halu Yhdistyneen kuningaskunnan EU-eron toteutumisesta, jonka jälkeen maa voisi tehdä kauppaa eri valtioiden kanssa Maailman kauppajärjestön ehdoilla. 12. huhtikuuta 2019 puolueen johtaja Nigel Farage sanoi, että Brexit-puolueen ja UKIP:n poliittisissa päämäärissä ei ole eroa, vaan ero on henkilöissä, kritisoiden UKIP:n yhteyksiä äärioikeistoon. Hän sanoi myös, että puolue pyrkii houkuttelemaan tukea kaikkialta, mukaan lukien entisiltä UKIP:n äänestäjiltä, sekä niiltä konservatiivi- ja työväenpuolueen äänestäjiltä, jotka äänestivät brexitin puolesta.

Vaalimenestys 

Brexit Party sai vuoden 2019 europarlamenttivaaleissa eniten edustajiaan Euroopan parlamenttiin. Puolueen ehdokkaista valittiin parlamentin jäseniksi 29.

Alun perin Brexit Party oli aikeissa asettaa ehdolle ehdokkaitaan koko Yhdistyneessä kuningaskunnassa vuoden 2019 parlamenttivaaleissa, mutta ilmoitti marraskuussa 2019, ettei aio kilpailla äänistä konservatiivipuolueen hallitsemissa vaalipiireissä. Puolue ei saanut vaaleissa yhtään edustajaa alahuoneeseen.

Lähteet 

Yhdistyneen kuningaskunnan puolueet
Rotusota

Rotusota on väkivaltainen etnisten ryhmien välinen konflikti..

Saharan autiomaassa Niili-joen varrella nykyisessä Pohjois-Sudanissa 13 000 vuotta vuotta sitten tapahtunut konflikti on mahdollisesti ensimmäinen tiedossa oleva rotusota.. Vuonna 1918 Yhdysvalloissa Philadelphian kaupungissa oli mustien valkoisten asuinalueelle muuttamisesta käynnistynyt rotusota, johon osallistui 5 000 taistelijaa kahden neliömailin kokoisella alueella. Vuonna 1919 Yhdysvaltojen pääkaupungissa Washingtonissa oli nelipäiväinen rotusota, joka johtui siitä ettei palanneille sotaveteraaneille ollut työpaikkoja.

Vankilaan tuomittu kulttijohtaja Charles Manson halusi käynnistää rotusodan.

Katso myös 
 Luokkataistelu

Lähteet

Aiheesta muualla
National Geographic: Remembering ‘Red Summer,’ when white mobs massacred Blacks from Tulsa to D.C. 

Konfliktit
Rasismi
Avar uus

Avar uus on Asan 12. albumi, joka julkaistiin 9. joulukuuta 2016. Se julkaistiin ilman ennakkoilmoitusta levy-yhtiö Roihis Musican sivustolla ilmaiseksi ladattavaksi.

Kansikuvan on toteuttanut Samuel Nyholm.

Teemat 
Albumi on teemaltaan dystopinen, jossa käsitellään vuoden 2016 poliittisesti kahtiajakautunutta ilmapiiriä Suomessa. Kappaleissa käydään kovaa älypuhelinkritiikkiä, joissa mainitaan ruutujen, erityisesti puhelimien tuijottaminen, minkä seurauksena silmät sulkeutuvat maailman tapahtumilta. Levyn viimeisen kappaleen lopuksi artisti kehottaa ironisesti ihmisiä nostamaan ”kännykät ilmaan”.

Vastaanotto 

Albumi sai hyvän vastaanoton. Keskisuomalaisen Arttu Seppänen kuvailia albumia artistin poliittisimmaksi sitten vuoden 2001 esikoisalbumin Punainen tiili. Hän piti albumia pessimistisyydestään huolimatta artistin kuuloisena ja vapautuneena, mutta samalla uudistuneena. Soundin Pekka Laine kutsui albumia intensiiviseksi jazzmeditaatioksi, josta huokuvat vakaumus sekä ryhti.

Kappaleet

Lähteet

Aiheesta muualla 
 Avar uus discogs.com -sivustolla

Vuoden 2016 albumit
Asan albumit
Yamana Gold

Yamana Gold on kanadalainen kullankaivaja, joka tuottaa myös hopeaa ja kuparia. Yamanan puoliksi Agnico Eaglen kanssa omistama Canadian Malartic on Kanadan suurin toiminnassa oleva kultakaivos. Vuonna 2019 Yamana myi Brasiliassa sijaitsevan Chapada-kuparikaivoksen Lundin Miningille.

Kaivostoiminnot
 Kanada
 Canadian Malartic (50 %)
 Brasilia
 Jacobina
 Chile
 El Penon
 Minera Florida
 Argentiina
 Cerro Moro

Kehitteillä
Agua Rica (56,25 %), Argentiina, kupari- ja kultakaivos

Lähteet

Aiheesta muualla
Yamanan kotisivut 

Kaivosyhtiöt
Kullankaivuu
Kanadalaiset yritykset
Iamgold

Iamgold (aik. International African Mining Gold Corporation) on kanadalainen kultakaivosyhtiö. Se kertoi vuonna 2017 aikeistaan avata uuden kanadalaisen kultakaivoksen japanilaisen Sumitomo Metal Miningin kanssa.

Kaivostoiminnot
Essakane (90 %)
Rosebel (95 %)
Westwood
Sadiola (41 %)
Saramacca (66,5 %)
Boto Gold

Kehitysprojektit
Côté Gold, Ontario, Kanada (64,75 %)

Entiset kaivokset
Yatela (40 %)

Lähteet

Aiheesta muualla
Iamgoldin kotisivut 

Kaivosyhtiöt
Kullankaivuu
Kanadalaiset yritykset
Xenosis

Xenosis on Medeian viides studioalbumi, joka julkaistiin 18. tammikuuta 2019. Se on yhtyeen ensimmäinen, jolla laulajan virkaa hoitaa Frans Aalto. Kitaristi Samuli Peltola on kertonut albumin olevan vääristynyt luomiskertomus, jossa ihmiset kuvataan vertauskuvallisesti Maan ylikansoittaneina muurahaisina.

Albumi debytoi Suomen virallisen listan sijalla 37, ja fyysisten albumien listan sijalla 5.

Vastaanotto 

Albumi sai erinomaisen vastaanoton. Kaaoszinen Jarmo Hänninen antoi albumille karvan alle täydet pisteet, ja kehui sitä musiikillisesti raikkaaksi ja yllättäväksi, joka on odotuksen arvoinen. Metalliluolan Miika Manninen piti kappalerakenteita ensikuuntelulla haasteellisina, jotka kuitenkin avautuvat aikanaan, ja kutsui kokonaisuutta tasavahvaksi näytöksi. Soundin Mape Ollila antoi albumille neljä tähteä viidestä. Hän piti erityisesti laulun ilmaisutavasta, kosketinsoitinsovituksista sekä melodisista kitaraliideistä, ja piti lyriikoita moniulotteisina.

Kappaleet

Kokoonpano 
 Frans Aalto – laulu
 Janne Putkisaari – rummut
 Pekko Mörö – kitara
 Samuli Peltola – kitara
 Laura Dziadulewicz – kosketinsoitin

Lähteet

Aiheesta muualla 
 Xenosis discogs.com -sivustolla 

Vuoden 2019 albumit
Medeian albumit
Hans Martin

Hans Martin (s. 1950 Sundom) on suomenruotsalainen tanssi- ja kristillisen musiikin laulaja. Hänen yhtyeitään ovat mm. tanssiorkesteri Tommys, jonka solistina hän toimi vuodet 1980–2001.

Itsenäisenä taiteilijana Martin on saavuttanut listamenestystä Norjassa ja Ruotsissa.

Diskografia

Albumit 
 
 
 
 Hans Martin & Tommys: 
 Tommys:

Lähteet 

Elävät henkilöt
Vuonna 1950 syntyneet
Suomenruotsalaiset muusikot
Suomalaiset laulajat
Sivut, joissa on tarkistamattomia käännöksiä
Itämeren parlamentaarikkokonferenssi

Itämeren parlamentaarikkokonferenssi (, BSPC) on 11 Itämeren ympäristön valtioiden parlamentin, 11 alueellisen lainsäädäntöelimen sekä 5 parlamenttienvälisen järjestön yhteistyöelin. Itämeren parlamentaarikkokonferenssi toimii yhteistyössä hallitustenvälisen elimen Itämeren valtioiden neuvoston (Council of Baltic Sea States, CBSS) kanssa. Itämeren parlamentaarikkokonferenssi on perustettu vuonna 1991. Konferenssin ensimmäinen kokous järjestettiin Kalevi Sorsan aloitteesta Helsingissä. Konferenssin sihteeristö sijaitsee Mecklenburg-Etu-Pommerin osavaltion parlamentissa Schwerinissä.

Itämeren parlamentaarikkokonferenssin puheenjohtajuus kiertää ja päättyy vuosittain järjestettävässä Itämeri-konferenssissa, joka on konferenssin korkein päättävä elin. Itämeri-konferenssi laatii alueen hallituksille elimen loppuasiakirjan, Itämeren parlamentaarikkokonferenssin päätöslauselman.

Itämeren parlamentaarikkokonferenssin jäsenet ovat:

 11 valtion parlamenttia: Islanti, Latvia, Liettua, Norja, Puola, Ruotsi, Saksa, Suomi, Tanska, Venäjä ja Viro.
 11 alueellista lainsäädäntöelintä: Ahvenanmaa, Bremen, Färsaaret, Grönlanti, Hampuri, Kaliningradin alue, Karjalan tasavalta, Leningradin alue, Mecklenburg-Etu-Pommeri, Pietari ja Schleswig-Holstein.
 5 parlamenttienvälistä yhteistyöjärjestöä: Baltian maiden yleiskokous, Euroopan neuvoston parlamentaarinen yleiskokous, Euroopan parlamentti, Euroopan turvallisuus- ja yhteistyöjärjestön parlamentaarinen yleiskokous ja Pohjoismaiden neuvosto.

Konferenssin Suomen valtuuskuntaan kuuluu viisi jäsentä ja heidän varajäsenensä. Valtuuskunnan jäsenet osallistuvat pysyvän komitean sekä työryhmän kokouksiin, minkä lisäksi heillä on usein erilaisia raportointivastuita. Valtuuskunta pitää myös säännöllisesti omia kokouksiaan.

Lähteet

Aiheesta muualla 

 

Baltian maat
Itämeri
Kansainväliset diplomaattiset järjestöt
Pohjoismaat
Samuel Ödmann

Samuel Lorentz Ödmann (25. joulukuuta 1750 Växjö, Ruotsi – 2. lokakuuta 1829 Uppsala) oli ruotsalainen teologi, luonnontutkija, kulttuurihistorioitsija ja virsirunoilija. 

Hän oli kotoisin Växjöstä, jossa hän kävi koulunsa ja aloitti opintonsa 1768 Uppsalan yliopistossa. Hän opiskeli luonnontieteitä Carl von Linnén johdolla. Hänet vihittiin Växjössä papiksi 1773. Opintojensa jälkeen hän toimi pappina Värmdön saarella Tukholman saaristossa. Siellä hän luki paljon ja tutki luontoa ja hänestä kehitti taitava luonnon tutkija, kalastaja ja metsästäjä. Erityisesti hänen linnustoa koskevat tutkimuksensa herättivät kansainvälistäkin huomiota. Vuosina 1780–1793 hän julkaisi lukuisia luontoa ja eläimiä käsitteleviä artikkeleja Ruotsin kuninkaallisen tiedeakatemian julkaisuissa. Hänet valittiin myös akatemian jäseneksi numerolla 229 vuonna 1784. Mutta luonnossa liikkumisesta tuli loppu: Ödmann sairastui 1790-luvun alussa vaikeaan "saaristohorkaksi" sanotun vilutautiin. Sen jälkeen hän eli kokonaan asuntonsa seinien sisällä ja hän muutti Värmöstä Uppsalaan. 

Samuel Ödmann oli aikansa merkittävä persoonallisuus. Hänet valittiin Vanhan Upsalan kirkkoherraksi 1790, 1799 hänestä tuli Uppsalan yliopiston professori ja pappisseminaarin johtaja. Hän oli täysin terve, kunhan hän sai pukeutuneena maata sängyssään huoneessa, jonka lämpötila ei saanut laskea +24 asteen alapuolelle. Tuli paloi kaakeliuunissa ympäri vuoden,tuulettaminen ei tullut kysymykseenkään. Tässä huoneessaan hän piti luentoja, komiteoiden kokouksia, se oli hänen ruokasali, työhuone, kirjasto ja makuuhuone. Hän otti osaa pappienkoulutukseen, kirkkokäsikirjan uudistukseen, raamatunkäännöstyöhön ja virsikirjatyöhön, hänen sanotaan silti johtaneen tiedekuntaansa, jopa koko yliopistoakin. Vuoteessa maaten hän luennoi ylioppilaille, korjasi heidän saarnaluonnoksiaan ja johti seminaariharjoituksia. Tupakansavun täyttämässä huoneessaan hän jopa ohjasi ylioppilaiden lauluharjoituksia. Hänet tunnettiinkin aikoinaan nimellä ”Gubben i sängen”. 

Ödmannin työkyky oli hämmästyttävä. Hän julkaisi mm. kymmeniä matkakuvauksia, jotka saivat suuren lukijakunnan. Hän julkaisi oman virsikirjaehdotuksen, "Försök till Kyrko-Sånger", jossa oli 76 hänen kirjoittamaansa ja yhdeksän hänen muokkaamaansa virttä. Omasta mielestään hän ei ollut runoilija, hän sanoi virsistään, että ”niissä ei ole mitään runoutta, vaan Jumalan sanaa runomitassa ja mielestäni puhtaalla kielellä se on ainoa, mitä minä osaan”. 

Hän osallistui Ruotsin virsikirjatyöhön 1814 julkaistun koelaitoksen tekemiseen. Ruotsin vuoden 1819 virsikirjaan hänen virsiään tuli 28.  Nykyisessä Ruotsin kirkon virsikirjassa on yksi hänen kirjoittamansa virsi (542, Armahda, oi Herra, meitä /  Herre, dig i nåd förbarma),

Suomen evankelis-luterilaisen kirkon virsikirjassa niitä on neljä (235 Armon lähde, Jeesuksemme / Du, som i ditt ord förkunnar, 253  Herra, joka vartioitset /Du, som din församling vårdar, 255 Taivasten taivaisiin/  Se, milde Gud! i nåd, ja 391 Armahda, oi Herra, meitä / Herre! dig i nåd förbarma; Hör ditt Zions bittra klagan).

Lähteet 

Vuonna 1750 syntyneet
Vuonna 1829 kuolleet
Ruotsalaiset virsirunoilijat
Ruotsalaiset papit
The Luciferian Crown

The Luciferian Crown on Archgoatin neljäs studioalbumi, joka julkaistiin 14. syyskuuta 2018. Se debytoi Suomen virallisen listan seitsemännellä sijalla, ja fyysisten albumien listan toisena.

Kappaleet

Arvostelut 
 Exclaim!: 7/10
 The Metal Observer: 7/10

Lähteet 

Vuoden 2018 albumit
Archgoatin albumit
Mustan sydämen rovio

Mustan sydämen rovio on Marko Hietalan esikoisalbumi, joka julkaistiin 24. toukokuuta 2019. Se julkaistaan myöhemmin myös englanniksi käännettynä. Albumi nousi kolmanneksi Suomen virallisella listalla.

Albumin vanhimmat kappaleet ovat yli 20 vuotta vanhoja. Osa sooloalbumin kappaleista ovat olleet joko liian henkilökohtaisia tai muuten epäsopivia Hietalan muiden yhtyeiden repertuaariin.

Kappaleet

Lähteet 

Vuoden 2019 esikoisalbumit
Suomalaiset metallialbumit
Valo (Mustan kuun lapsien albumi)

Valo on Mustan kuun lapsien kuudes studioalbumi, joka julkaistiin 8. maaliskuuta 2019. Se debytoi Suomen virallisen listan sijalla 43, sekä fyysisten albumien listan sijalla 7.

Kappaleesta ”Kohti valoa” kuvattiin musiikkivideo.

Vastaanotto 

Yhtyeen faniksi tunnustautunut Kaaoszinen Taru Ruusu saaneen, mitä oli yhtyeeltä tilannut. Karvan alle täydet pisteet antanut arvioija sanoi albumin tuoneen jokaisella kuuntelukerralla uusia aspekteja, joista esimerkkinä kappale ”Nostalgia” antaa kuuluvuutta eri instrumenteille.

Kappaleet

Lähteet

Aiheesta muualla 
 

Vuoden 2019 albumit
Mustan kuun lapsien albumit
Arnold Rosenquist

Emil Arnold Rosenquist (27. huhtikuuta 1907 Helsinki – 27. toukokuuta 1964 Helsinki) oli suomalainen upseeri ja urheiluvaikuttaja.

Henkilöhistoria
Arnold Rosenquistin vanhemmat olivat filosofian tohtori Oskar Rosenquist ja Julie-Frederique Lippe-Dubois. Hänen ensimmäinen puolisonsa 1930–1936 oli Elvi Packalén ja toinen vuodesta 1939 Margaretha Philip. Rosenquist tuli ylioppilaaksi 1930, valmistui Kadettikoulusta 1929, suoritti alemman oikeustutkinnon 1932 sekä filosofian kandidaatin tutkinnon 1934 ja filosofian lisensiaatin tutkinnon 1952.  Rosenquist toimi upseerina eri joukko-osastoissa vuodesta 1930, sota-aikana päämajan palveluksessa, rykmentin komentajan apulaisena, pataljoonan komentajana sekä sotilasasiamiehenä Ranskassa 1942–1945 ja Sveitsissä 1942–1946. Pääesikunnan ulkomaantoimiston päällikkö hän oli vuodesta 1946 vuoteen 1948, jolloin hän erosi puolustusvoimien palveluksesta. Rosenquist, joka oli toiminut 1930-luvulla partiojärjestön johtotehtävissä, työskenteli sittemmin liike-elämän palveluksessa. Hän oli Suomen Olympiakomitean pääsihteeri 1950–1961 ja Suomen olympiajoukkueiden johdon jäsen 1950, 1956 ja 1960. Reservin kornetiksi Rosenquist ylennettiin 1927, vänrikiksi 1929, luutnantiksi 1931, kapteeniksi 1939 ja majuriksi 1942.

Julkaisuja
 Om prisrätt och prisförfarande, 1933
 Suomalais-saksalainen saksalais-suomalainen sotilassanasto = Finnisch-deutsches deutsch-finnisches Militärwörterbuch, 1940
 Suomalais-englantilainen englantilais-suomalainen sotilassanasto = Military vocabulary in Finnish-English English-Finnish, 1940
 Suomi: XV olympialaisten kisojen maa, 1952, toim. Eino Mäkinen, E. A. Rosenquist, Bruno Selin
 Suomen puun miehiä: Finnish timber men, 1954, toim. Veikko Hirvensalo, Matti Jalava, Vilho Lihtonen, E. A. Rosenquist, Helmer Roschier, Eino Saari
 Hiihdon maailmanmestaruuskilpailut: pohjoismaiset lajit Lahdessa 1.–9.3.1958: käsikirja-ohjelma, MM-tiedotuksia, 1958, toim. E. A. Rosenquist

Lähteet

 Suomalaiset urheiluvaikuttajat
 Suomalaiset juristit
 Suomalaiset upseerit
 Suomalaiset tietokirjailijat
 Vuonna 1907 syntyneet
 Vuonna 1964 kuolleet
Luettelo Romanian kansallispuistoista

Luettelo Romanian kansallispuistoista sisältää Romanian 14 kansallispuistoa.

Lähteet

Aiheesta muualla 

Romania
Kansallispuistot
Decatur (Illinois)

Decatur on kaupunki Yhdysvalloissa Illinoisin osavaltion keskiosassa. Se on Maconin piirikunnan hallintokeskus. Decaturilla on pitkät perinteet maatalouden ja jalostuksen keskuksena.

Maantiede 
Decatur sijaitsee Sangamon-joen varrella noin 290 kilometriä Chicagosta lounaaseen.

Decaturin vuotuinen keskilämpötila oli 11,6 °C kaudella 1961–1990. Lämpimin kuukausi oli heinäkuu (24,6 °C) ja kylmin tammikuu (–3,8 °C). Decaturin lämpötilavaihtelut ovat suuria: kesäisin voidaan mitata yli 40 asteen helteitä, talvella puolestaan 30 asteen pakkaslukemia. Vuotuinen sademäärä on keskimäärin 977,9 mm.

Historia 
Decaturin nykyinen asutus sai alkunsa vuonna 1820, ja kaupunki perustettiin 1829. Se sai nimensä yhdysvaltalaiselta meriupseeri Stephen Decaturilta (1779–1820). Abraham Lincoln asui 1830-luvun alussa vuoden verran Decaturin liepeillä. Hän piti ensimmäisen poliittisen puheensa Decaturissa ja hänet virallistettiin presidenttiehdokkaaksi niin ikään Decaturissa toukokuussa 1860.

Decaturin elinkeinoelämän runkona oli alkuun maatalous, mutta 1854 avatun rautatieyhteyden myötä kaupungista kehittyi teollisuuskeskus. George Halas (1895–1983) perusti urheiluseuran Decatur Staleys (nykyinen Chicago Bears) vuonna 1920. Vuonna 1922 kaupungissa avattiin ensimmäinen kaupallisesti merkittävä soijapapujen tuotantolaitos. Erikoistuminen soijapapuihin toi Decaturille lempinimen "Soybean Capital of the World", eli maailman soijapääkaupunki.

Talous 
Maatalous ja siihen liittyvä jatkojalostus ja tuotteiden jakelu on tärkeä osa Decaturin taloutta. Teollisuus on monipuolista: se käsittää muun muassa koneenrakennusta ja farmaseuttisia tuotteita.

Rakennemuutoksen myötä Decaturin teollisuus on taantunut, mikä on johtanut väestön vähenemiseen. Decaturissa on muun muassa Caterpillarin tuotantolaitoksia.

Liikenne 
Decatur on rautateiden solmukohta. Valtatiet U.S. Route 51 ja U.S. Route 36 risteävät Decaturissa. Lentokenttä sijaitsee keskustan itäpuolella.

Lähteet

Aiheesta muualla 

QuickFacts Decatur city, Illinois; Illinois
Decatur, Illinois, USA — Sunrise, Sunset, and Daylength

Illinoisin kaupungit
Cats (vuoden 2019 elokuva)

{{Elokuva
| nimi-suomi        = Cats
| nimi-alkuperäinen = Cats
| kuva              = Cats 2019 poster.jpg
| kuvateksti        = 
| ohjaaja           = Tom Hooper
| käsikirjoittaja   = 
| perustuu          = Andrew Lloyd Webberin samannimiseen Broadway-musikaaliin ja T. S. Eliotin runokokoelmaan Old Possum’s Book of Practical Cats
| tuottaja          = 
| säveltäjä         = Andrew Lloyd Webber
| kuvaaja           = Christopher Ross
| leikkaaja         = Melanie Ann Oliver
| pääosat           = 
| maa               = 
| tuotantoyhtiö     = 
| levittäjä         = Universal Pictures
| ensi-ilta         = 
| kesto             = 110 minuuttia
| kieli             = englanti
| budjetti          = 80–100 miljoonaa dollaria
| tuotto            = 73,7 miljoonaa dollaria
| katsojat          = 
| edeltäjä          = 
| seuraaja          = 
| kotisivut         = 
| imdb              = 5697572
| elonet            = 1611797
| amg               = 718024
}}
Cats on vuonna 2019 ensi-iltansa saanut Tom Hooperin ohjaama musikaalielokuva. Se perustuu Andrew Lloyd Webberin samannimiseen musikaaliin vuodelta 1981, joka taas perustuu T. S. Eliotin runokokoelmaan Old Possum’s Book of Practical Cats vuodelta 1939. Elokuvan pääosissa ovat Jennifer Hudson, Taylor Swift, James Corden, Rebel Wilson, Jason Derulo, Idris Elba, Ray Winstone, Ian McKellen ja Judi Dench.Cats sai ensi-iltansa Yhdysvalloissa 20. joulukuuta 2019 ja Suomessa 3. tammikuuta 2020.

Elokuvaa käsiteltiin digitaalisesti vielä sen jälkeen kun se oli saanut ensi-iltansa.

 Näyttelijät 

 Vastaanotto 

Elokuva sai kömpelöinä ja jopa vastenmielisinä pidettyjen erikoistehosteidensa takia osakseen murskaavan kansainvälisen kohun jo trailerinsa julkaisuvaiheessa. Arvostelijat eri maissa antoivat sille tyypillisesti vain yhden tai kaksi tähteä viidestä ja intoutuivat kuvailemaan sen kehnoutta toinen toistaan värikkäämmin sanakääntein. Kohun takia elokuvan arvioitiin jäävän raskaasti tappiolliseksi.Helsingin Sanomien Laura Hallamaa kirjoitti, ettei Cats ollut ihan niin kamala kuin hän ennakkokohun perusteella odotti, vaan jopa ihan katsottava. Hänestä elokuva kuitenkin vaatii katsojalta melkoisesti heittäytymistä, minkä takia sitä on myös helppo vihata. Film-O-Holic.com-elokuvasivuston Jussi Lahtonen piti elokuvaa paljon parempana kuin sen osakseen saaman ”koulukiusaamisen” perusteella voisi päätellä: ”Vahvasta ennakkokritiikistä huolimatta ihmisnäyttelijöiden päälle animoidut turkit, hännät ynnä muut efektit eivät pistä silmään sen enempää kuin muutkaan nykypäivän Hollywoodin tehostelisäykset. Hooper hyödyntää tasapainoisesti sekä staattisempia mutta värikkäitä lavastuksia että sulavia elokuvallisia leikkauksia eikä yritä toisintaa teatteriesitystä sellaisenaan valkokankaalle. Cats on oma elokuvansa, ei hiilikopio näyttämöltä.”Cats'' sai 6 Razzie-palkintoa vuoden 2020 gaalassa, mukaan lukien huonoin elokuva, huonoin ohjaaja (Tom Hooper), sekä huonoin naissivuosa (Rebel Wilson) ja miessivuosa (James Corden).

Lähteet

Aiheesta muualla 
 

Vuoden 2019 yhdysvaltalaiset elokuvat
Yhdysvaltalaiset elokuvamusikaalit
Universal Picturesin elokuvat
Futsal-Liigan kausi 2019–2020

Futsal-Liigan kausi 2019–2020 oli järjestyksessään 22. futsal-liigan kausi, joka kuitenkin jouduttiin keskeyttämään koronaviruspandemian johdosta. Hallitsevana mestarina kauteen lähti Kampuksen Dynamo. Sarjanousijana liigaan palasi yhden kauden futsal-ykkösessä viettänyt Liikunnan Riemu ja liigadebyyttinsä tehnyt Tornion Palloveikot.

Sarja alkoi syyskuussa 2019 ja päättyi koronapandemian vuoksi huhtikuussa 2020, kun runkosarjasta oli pelaamatta vain viimeinen kierros. Palloliitto päätti ettei keskeneräiseksi jääneen runkosarjan perusteella voida jakaa Suomen mestaruutta. Normaalissa tapauksessa mestarille kuuluva europaikka eli osallistumisoikeus mestareiden liigan karsintoihin myönnettiin Akaa Futsalille, joka oli kauden päättyessä runkosarja kärkisijalla. Liigasta ei myöskään karsiutunut yhtäkään joukkuetta alemmalle sarjatasolle Futsal Ykköseen, vaan jopa "putoamisensa jo varmistanut" Liikunnan Riemu säilytti sarjapaikkansa.

Runkosarja 
Runkosarja alkoi Jyväskylän paikallistaistelulla kun hallitseva mestari Kampuksen Dynamo kohtasi sarjanousija Liikunnan Riemun (5-0). Jyväskylän jäähallissa pelattua ottelua seurasi 1310 maksanutta katsojaa, mikä on futsal-liigan uusi katsojaennätys.

Pistepörssi

Kuukauden pelaaja 
Futsal-liigan pelaajat valitsevat keskuudestaan kuukauden parhaan pelaajan. Ensimmäisenä, lokakuun parhaaksi pelaajaksi valittiin Tornion Palloveikkojen brasilialaispelaaja Italo Henrique. Marraskuussa parhaaksi pelaajaksi valittiin FC Kemin venezuelalaisvahvistus Enderson Suarez. Joulukuussa ja toistamiseen heti tammikuussa valinta kohdistui Tornion Palloveikkojen Iiro Vanhaan.  Helmikuun parhaaksi pelaajaksi valittiin Akaa Futsalin pivot-pelaaja Juhana Jyrkiäinen .

Osallistuneet joukkueet

Aiheesta muualla 

 Sarjataulukko, Ajantasalla oleva sarjataulukko ja tilastot Palloliiton sivuilta
 Futsal-liiga.tv, Futsal-liigan ottelut nähtävissä maksutta
 Futsal.fi Palloliiton sivut

Lähteet 

Suomen futsalsarjat
Vuoden 2019 urheilu
Vuoden 2020 urheilu
Carolina Wancke

Carolina Wancke (1808 Tukholma – 1879) oli ruotsalainen kääntäjä, opettaja ja kirjailija.

Fanchette Höggrenin kanssa hän kirjoitti kirjan Mamsell Spak och hennes omgifning: försök till teckningar ur hvardagslifvet, joka julkaistiin ilman tekijätietoja 1841. Kirja oli pikemminkin parodia siihen aikaan suositusta kaunokirjallisesta muodosta. Se ei kuitenkaan saanut kriitikkojen arvostusta.

Vuosina 1839–1851 hän käänsi ajan ranskalaisia kirjailijoita, kuten Balzacia ja Alexandre Dumas'ta, Lars Johan Hiertan kustannusliikkeelle. Ensimmäisellä käännöstyöllään hän esitteli ruotsalaisille lukijoille Honoré de Balzacin romaanilla Rör ej bilan! (1839; La Duchesse de Langeais). Romaanikäännökset ilmestyivät siihen aikaan hyvin pian alkuteoksen viimeisen vihkon ilmestymisen jälkeen, mikä kertoo siitä, että kirjallisuus oli kansainvälistä ja käännökset noudattivat muotivirtauksia. Valtiopäivät päätti 1851 leimaveron kaksinkertaistamisesta, mikä pani pisteen romaanisarjojen julkaisemiselle vihkosina, jotka olivat aiemmin saaneet nauttia vapautusta postimaksuista. Wancken kääntäjänuran päätökseen vaikutti myös englanninkielisen käännöskirjallisuuden suosion kasvu, sillä hän oli ollut ahkera ranskankääntäjänä.

Wancke toimi myös musiikin- ja ranskanopettajana, ja hän opetti muun muassa Carl Larssonille ranskaa. Larsson muisteli myöhemmin:

Wancken vanhemmat olivat jalokiviseppä Christian Didrik Wancke ja tämän vaimo Beata Nyberg (myös Pettersson).

Käännökset (valikoima) 
 Honoré de Balzac: Rör ej bilan! (Hjerta, 1839)
 Alexandre Dumas: Grefvinnan de Monsoreau (La dame de Monsoreau) (Hjerta, 1846)
 Aristide-Henri-Ange Gondrecourt: En demonisk vän (Un ami diabolique) (Hierta, 1849)
 William Thackeray: Samuel Titmarsh och den stora Hoggarty-diamanten: novell (Samuel Titmarsh and the great Hoggarty diamond) (Hjerta, 1850)
 Théodore de Foudras: Lord Algernon (Hjerta, 1851)

Lähteet 
 

Ruotsalaiset kielenkääntäjät
Ruotsalaiset kirjailijat
Vuonna 1808 syntyneet
Vuonna 1879 kuolleet
Bad Cat

Bad Cat () on vuonna 2016 ensi-iltansa saanut turkkilainen tietokoneanimoitu toimintakomedia , jonka ovat ohjanneet Mehmet Kurtuluş ja Ayşe Ünal. Se perustuu Bülent Üstünin luomaan samannimiseen sarjakuvaan vuodelta 1996. Bad Cat on turkkilainen animaatioyritys Anima Istanbul ensimmäinen täyspitkä animaatioelokuva. Elokuva sai ensi-iltansa 5. helmikuuta 2016.

Ääninäyttelijät

Lähteet 

Vuoden 2016 elokuvat
Turkkilaiset elokuvat
Animaatioelokuvat
Elokuvat kissoista
Komediaelokuvat
Sarjakuviin pohjautuvat elokuvat
Skorpioni (levy-yhtiö)

Skorpioni on Helsingin Punavuoresta lähtöisin oleva indielevy-yhtiö, joka julkaisee pääasiassa rap-musiikkia.

Sen perustivat Henrik ”Herkules” Suhonen, DJ Double M, Cool DJ Pinball ja Julius Konttinen. Suhonen toimii myös yhtiön artistivalintavastaavana.

Yhtiön julkaisemia artisteja 

 ibe
 Versace Henrik
DJ Ibusal
 Fetti
 Fabe
 MELO
 SKII6
Sitoi
 Sliki & Hamuelos
NCO
Turisti
Sebastian Noto
Vepu
Nelma U

Lähteet 

Suomalaiset levy-yhtiöt
Retezatin kansallispuisto

Retezatin kansallispuisto on Unescon biosfäärialue Romaniassa, Hunedoaran piirikunnassa. Sen pinta-ala on 38 047 ha. Puistoalue on suojeltu vuodesta 1935, kansallispuisto siitä tuli vuonna 2000.

Retezat sijaitsee Karpaattien eteläosassa. Sen korkein huippu Peleaga  ulottuu noin 2500 metrin korkeuteen. Puiston maastonmuodoissa näkee jääkausien vaikutuksen, ja moninaiset korkeuserot ovat luoneet alueelle monipuolisen kasvillisuuden, sillä siellä kohtaavat kolme kasvillisuusvyöhykettä. Alueella on vuoristoniittyjä, lehti- ja havumetsää ja  suoalueita. Puiston alueella on 20 yli 2000 metrin huippua ja 80 jäätikköjärveä.

Puistossa elää vuoristovuohia, karhuja, susia ja kettuja. Pesiviä lintulajeja on 120.

Lähteet

Aiheesta muualla 

 http://retezat.ro/

Romanian maantiede
Kristiina Kumpulainen

Kristiina Kumpulainen (s. 1966) on suomalainen kasvatustieteilijä ja Helsingin yliopiston esi- ja alkuopetuksen professori. Hän työskentelee leikillistä oppimista tutkivan Helsingin yliopiston opettajakoulutuslaitoksen Helsinki Playful Centerin tutkimusjohtajana. Kumpulainen on ollut julkisuudessa esimerkiksi leluja, kirjojen lukemista, sosiaalisten taitojen oppimista ja lasten älylaitteiden käyttöä koskevan tutkimustiedon ja keskustelun merkeissä.

Kumpulainen valmistui kasvatustieteen tohtoriksi Exeterin yliopistosta 1994. Hänen englanninkielinen väitöskirjansa (1994) oli otsikoitu The nature of children’s oral language interactions during collaborative writing experience at the computer.

Suomalaisen tiedeakatemian jäsen Kumpulainen on ollut vuodesta 2019.

Kumpulainen on useiden esi- ja alkuopetusta sekä leikkiä käsittelevän kirjan kirjoittaja.

Lähteet

Aiheesta muualla
Kristiina Kumpulainen, professor of education (kristiinakumpulainen.fi)
Kristiina Kumpulaisen Google Scholarin profiili  (scholar.google.com)
Kristiina Kumpulainen  (hundred.org)

Vuonna 1966 syntyneet
Elävät henkilöt
Suomalaiset kasvatustieteilijät
Suomalaiset professorit
Helsingin yliopiston professorit
Juan Benlloch i Vivó

Juan Bautista Benlloch i Vivó (29. joulukuuta 1864 Valencia, Espanja – 14. helmikuuta 1926 Madrid, Espanja) oli espanjalainen katolisen kirkon kardinaali, joka toimi Urgellin piispana ja Burgosin arkkipiispana. Hänellä oli Urgellin piispana myös asema Andorran ruhtinaskumppanina.

Elämä 
Benlloch i Vivó opiskeli ensin piaristien koulussa ja sen jälkeen pappisseminaarissa. Hän suoritti tohtorintutkinnon teologiasta ja kanonisesta oikeudesta. Papiksi hänet vihittiin 25. helmikuuta 1888. Benlloch i Vivó opetti 1888–1899 Valencian seminaarissa. Sen jälkeen hän oli Segoviassa yleisvikaarina.

Paavi Leo XIII nimitti 16. marraskuuta 1901 Benlloch i Vivón Hermópolisin titulaaripiispaksi ja Solsonan apostoliseksi hallintovirkamieheksi. Hänet nimitettiin 6. joulukuuta 1906 Urgellin hiippakunnan piispaksi. Hänestä tuli Urgellin piispana myös toinen Andorran ruhtinaskunnan valtionpäämiehistä eli ruhtinaskumppaneista.

Benlloch i Vivó nimitettiin 7. tammikuuta 1919 Burgosin arkkihiippakunnan arkkipiispaksi. Paavi Benedictus XV ylensi 7. maaliskuuta 1921 Benlloch i Vivón kardinaaliksi. Hän olikin seuraavana vuonna mukana konklaavissa, joka valitsi Benedictusin seuraajan. Vuoden 1923 lopulla Benlloch i Vivó edusti Espanjaa latinalaisessa Amerikassa. Hän toimi useissa maissa kuningas Alfonso XIII:n ja paavi Pius XI:n edustajana. Hänen tehtävänsä latinalaisessa Amerikassa oli sekä poliittinen että uskonnollinen.

Pitkä ja raskas matka Amerikassa heikensi kuitenkin Benlloch i Vivón terveyttä, ja hän kuoli Madridissa vuonna 1926.

Lähteet 

Espanjalaiset kardinaalit
Katoliset arkkipiispat
Kansallislaulujen sanoittajat
Vuonna 1864 syntyneet
Vuonna 1926 kuolleet
Andorran ruhtinaskumppanit
Viisasteleva sydän (vuoden 1995 elokuva)

Viisasteleva sydän (Persuasion) on Roger Michellin BBC:lle ohjaama draamaelokuva vuodelta 1995. Epookkidraama perustuu Jane Austenin samannimiseen romaaniin, josta on tehty useita muitakin elokuvaversioita.

Rooleissa

Vastaanotto 
Elokuva voitti Britanniassa viisi Bafta-palkintoa, muun muassa puvustuksesta ja lavastuksesta.

Helsingin Sanomien Helena Ylänen kirjoitti tämän tulkinnan Viisastelevasta sydämestä olevan siistiä epookkia, mutta hänestä brittitekijät ovat suhtautuneet historialliseen oikeellisuuteen rennommin kuin esimerkiksi Ang Lee samana vuonna ensi-iltaan tuomassaan elokuvassa Järki ja tunteet. Hän piti Viisastelevaa sydäntä hieman vakavampana ja karkeampana kuin muita Austen-filmatisointeja, mutta arveli muiden kuin Austen-fanien pitävän tätäkin elokuvaa samana sievistelynä kuin niitä muitakin.

The New York Timesin kriitikot valitsivat elokuvan vuonna 2004 yhdeksi kaikkien aikojen tuhannesta parhaasta elokuvasta maailmassa.

Lähteet 

Brittiläiset draamaelokuvat
Vuoden 1995 brittiläiset elokuvat
Naisten kansainvälinen rauhan ja vapauden liitto

Naisten kansainvälinen rauhan ja vapauden liitto (, lyh. WILPF) on vuonna 1915 perustettu kansainvälinen naisten rauhanjärjestö. Sen päämaja sijaitsee Genevessä ja järjestölla on toimisto myös New Yorkssa. WILPF:llä on neuvoa-antava asema YK:n alaisissa toimielimissä ECOSOC, UNCTAD ja UNESCO. Järjestön Suomen osaston perusti Maikki Friberg vuonna 1926. Sen nykyinen puheenjohtaja on Arja Laine.

Lähteet

Aiheesta muualla 

Järjestön viralliset kotisivut

Rauhanjärjestöt
Naisjärjestöt
Digambara

Digambara eli ilmapukuiset tai "taivaan vaatettamat" on pienempi jainalaisuuden kahdesta pääsuuntauksesta, joista toinen on nimeltään svetambara. Digambara on svetambaraan verrattuna vanhoillisempi ja radikaalimpi suuntaus, jonka ihanteen mukaan munkkien tulee kulkea alasti. Digambara levisi erityisesti Etelä-Intiaan kun svetambara menestyi Intian Gujaratin osavaltiossa. Digambaroilla on oma kaanoninsa, joka eroaa osittain svetambarojen vastaavasta, mutta näiden lisäksi on olemassa yhteistä kirjallisuutta. Digambarat uskovat, että jainalaisuuden alkuperäiset pyhät kirjoitukset ja Mahaviran opetukset ovat kadonneet.

Digambarat eivät usko, että nainen voi saavuttaa täydellisyyttä. Tämä johtuu siitä, että naisten alastomuus houkuttelisi miehiä seksuaalisesti ja turmelisi heidän hengelliset pyrkimyksensä, digambarat eivät myöskään usko että naiset kehtaisivat kulkea alasti julkisesti.

Lähteet
 
 

jainalaisuus
Ellen Wilkinson

Ellen Cicely Wilkinson (8. lokakuuta 1891 Manchester – 6. helmikuuta 1947 Lontoo) oli brittiläinen poliitikko. Hän oli Britannian parlamentin jäsen 1924–1931 ja 1935–1947, ja toimi Iso-Britannian opetusministerinä 1945–1947. Vuosina 1944–1945 Wilkinson oli myös Työväenpuolueen toimeenpanevan komitean puheenjohtaja.

Astmaa sairastanut Wilkinson kuoli keuhkokuumeeseen 55-vuotiaana helmikuussa 1947.

Lähteet

Aiheesta muualla 

Yhdistyneen kuningaskunnan ministerit
Yhdistyneen kuningaskunnan alahuoneen jäsenet
Opetusministerit
Vuonna 1891 syntyneet
Vuonna 1947 kuolleet
Carl Magnus Gripenberg

Carl Magnus Gripenberg (25. joulukuuta 1754 Turku – 27. tammikuuta 1818 Pietari, Venäjä) oli suomalainen upseeri. Hän toimi Suomen sodan aikana vuonna 1808 Svartholman merilinnoituksen komentajana ja antautui venäläisille lyhyen piirityksen jälkeen.

Gripenbergin vanhemmat olivat Kymin laamanni Magnus Vilhelm Gripenberg ja Johanna Margareta Blume. Hänen serkkunsa oli kenraalimajuri Hans Henrik Gripenberg. Gripenberg tuli ylioppilaaksi Turussa vuonna 1767, mutta siirtyi jo seuraavana vuonna sotilasuralle värväytymällä vapaaehtoiseksi Uudenmaan ja Hämeen läänin rakuunarykmenttiin. Hänestä tuli Suomen kevyen jääkäriosaston korpraali 1771. Hän yleni lipunkantajaksi 1772, vänrikiksi 1774, luutnantiksi 1780, 2. luokan kapteeniksi 1786 ja majuriksi 1796.

Suomen sodan puhjetessa majuri Gripenberg oli Loviisan edustalla sijainneen Svartholman merilinnoituksen komendanttina. Venäläiset alkoivat piirittää rajan läheisyydessä sijainnutta linnoitusta jo sodan ensimmäisenä päivänä 21. helmikuuta 1808. Linnoituksessa oli 700 miehen varuskunta, mutta sitä ei oltu ehditty varustaa pitkäaikaista piiritystä varten, joten muonavarat alkoivat pian ehtyä ja tautiepidemia levisi. Venäläisten tulitettua Svartholmaa muutaman kerran aiheuttamatta mainittavaa vahinkoa Gripenberg aloitti aseleponeuvotelut. Hän antautui ja luovutti linnoituksen venäläisille jo 18. maaliskuuta, mitä pidettiin häpeällisenä. Kyseessä vaikutti olevan Ruotsin sota-artiklojen vastainen linnoituksen luovuttaminen ennen pakkotilaa, ja monet pitivät Gripenbergiä siksi petturina samoin kuin Viaporin linnoituksen myöhemmin luovuttanutta amiraali Carl Olof Cronstedtia. Gripenbergin mainetta ei parantanut se, että hänet otettiin majurina Venäjän armeijaan jo hyvän aikaa ennen sodan päättymistä, 30. elokuuta 1808.

Siirryttyään Venäjän palvelukseen Gripenberg toimi Suomen kenraalikuvernööriksi nimitetyn kreivi Georg Magnus Sprengtportenin adjutanttina. Hän erosi sotapalveluksesta everstiluutnanttina vuonna 1809 ja osallistui samana vuonna aatelissukunsa edustajana Porvoon valtiopäiville. Hän toimi myöhemmin venäläisessä siviilivirassa ja asui Pietarissa.

Lähteet

Suomalaiset upseerit
Suomen suuriruhtinaskunnan aatelissäädyn valtiopäivämiehet
Porvoon valtiopäivät
Vuonna 1754 syntyneet
Vuonna 1818 kuolleet
W Series

W Series on vuonna 2018 perustettu ainoastaan naiskuljettajille tarkoitettu autourheilusarja, jonka tarkoituksena on kannustaa naisten osallistumista moottoriurheiluun. Sarjaa ajetaan Formula 3 -autoilla, ja sen ensimmäinen osakilpailu ajettiin 4. toukokuuta 2019 Saksan Hockenheimissa. Yksi kilpailun 18 kuljettajasta on suomalainen Emma Kimiläinen.

Historia 
W Series julkistettiin alun perin 10. lokakuuta 2018. Se luotiin vastauksena naispuolisten kuljettajien vähäisyyteen eri moottoriurheilulajeissa ja varsinkin Formula 1:ssä. Sarjaa ovat tukeneet useat merkittävät autourheiluyhteisön jäsenet, mukaan lukien entinen F1-kuljettaja David Coulthard ja insinööri Adrian Newey. 

Osallistuminen sarjan ensimmäisellä kaudella 2019 oli kuljettajille maksutonta, ja ensimmäisen kauden palkintosumma oli yhteensä 1,5 miljoonaa euroa. Tästä 500 000 euroa jaettiin kilpailun voittajalle ja miljoona euroa muiden kilpailijoiden kesken. Sarjan toimitusjohtana toimii Catherine Bond Muir. 

Kausi 2020 peruttiin maailmalla vallinneen koronavirustilanteen vuoksi. Marraskuussa 2020 uutisoitiin, että W Seriesistä tuli Formula 1-sarjan oheissarja kaudesta  eteenpäin ja sen osakilpailuja ajetaan F1-osakilpailujen yhteydessä.

Sarjan on voittanut kaikkina kolmena kautena kun se on ajettu (2019, 2021 ja 2022) britti Jamie Chadwick. Lokakuussa 2022 kerrottiin kesken kauden ettei sarjan kolmea viimeistä osakilpailua ajeta rahoitusongelmien vuoksi. Sarja on tunnettu siitä, että kuljettajat eivät joudu maksamaan mistään.

Kritiikki 
Sarjaa on kritisoitu sen julkistamisesta saakka. Pelkona on ollut, että sarja erottaa nais- ja mieskuljettajat ja -autoilusarjat yhä vahvemmin toisistaan. Esimerkiksi brittiläinen Indycar- kuljettaja Pippa Mann vastasi sarjan julkistamiseen viestipalvelu Twitterissä kirjoittamalla "Kuinka surullinen päivä autourheilulle." Entinen Formula E -kuljettaja ja Sauberin F1-testikuljettaja Simona de Silvestro puolestaan sanoi, että 1,5 miljoonan dollarin palkintorahat olisi voitu käyttää paremmin esimerkiksi moottoriurheilun stipendiohjelmaan.

Kilpailuviikonloppu 

Perjantaina ajetaan kahdet 45 minuuttia kestävät vapaat harjoitukset ja lauantaina 30 minuuttia kestävät aika-ajot ja kilpailu. Kilpailut ajetaan DTM-sarjan kisaviikonloppujen yhteydessä.

Pisteet jaetaan kilpailun kymmenen parhaan joukkoon sijoittuneille kuljettajille.

Mestarit

Auton tekniset tiedot 

W Seriesissä käytetään italialaisen Tatuusin valmistamia F3 T-318-autoja, jotka Kansainvälinen autourheiluliitto on hyväksynyt käytettäväksi Formula 3 -sarjassa. Autossa on 1,8-litrainen turboahdettu moottori ja sen ohjaamon ympärillä on turvarengas. 

 Runkorakenne: Hiilikuituinen monokokki 
 Moottori: Autotecnica Motorin 1,8 litran 4-sylinterinen turboahdettu rivimoottori 
 Polttoaineen toimitus: Suoraruiskutus 
 Polttoainekapasiteetti: 45,5 litraa 
 Paino: 565 kg 
 Teho: 270 hv (201 kW) 
 Leveys: 1,850 mm 
 Akseliväli: 2 900 mm

Lähteet
Ioan Snep

Ioan Gabor Snep (s. 12. heinäkuuta 1966 Negrești-Oaș, Satu Mare) on romanialainen soudun olympia- ja MM-mitalisti. Hän on pituudeltaan 192 cm.

Snep saavutti olympiahopeaa perämiehellisessä nelosessa Soulissa 1988<ref name="sr"/. Hän sai MM-hopeaa perämiehellisessä kaksikossa 1989 ja perämiehellisessä nelosessa 1991. Lisäksi hän sijoittui neljänneksi perämiehellisessä kaksikossa 1990 ja kahdeksikossa 1991 sekä viidenneksi perämiehettömässä kaksikossa 1989. Hän voitti nuorten maailmanmestaruuden perämiehellisessä kaksikossa 1984.

Lähteet 

Romanialaiset soutajat
Romanialaiset olympiamitalistit
Vuonna 1966 syntyneet
Elävät henkilöt
Luettelo Helsingin muistolaatoista

Luettelo Helsingin muistolaatoista sisältää Helsingin puistoissa, kaduilla ja aukioilla olevat pysyvät muistolaatat, jotka sisältävät tekstin lisäksi kuva-aiheita. Ne kuuluvat joko Helsingin taidemuseon kokoelmiin, tai ovat julkisilla paikoilla olevia liikelaitosten, yritysten, valtion ja yksityisten tonteilla sijaitsevia ja näiden omistamia muistolaattoja. Rakennusten sisällä olevia muistolaattoja ei mainita. Luettelossa ei mainita pelkästään tekstejä sisältäviä muistolaattoja.

Helsingin julkiset patsaat ja muistomerkit ovat artikkelissa Luettelo Helsingin julkisista taideteoksista ja muistomerkeistä.

Muistolaatat

Lähteet 
Helsingin kaupunginosat

Viitteet

Aiheesta muualla 

 Helsingin kaupungin veistokset ja julkinen taide Pääkaupunkiseudun palvelukartalla
 Helsingin kaupungin taidemuseon verkkosivut Helsingin julkisista veistoksista

 
Helsinki, muistolaatat
80 (luku)

80 (kahdeksankymmentä) on luonnollinen luku, jota edeltää luku 79 ja seuraa luku 81.

Matematiikassa 
 80 on yhdistetty, runsas ja puolitäydellinen luku.
 80 on jaollinen tekijöidensä määrällä (10).
 80 voidaan muodostaa kahden neliöluvun summana: .
 80 voidaan muodostaa kolmen kuutioluvun summana: .
 80 on Harshad-luku binäärijärjestelmässä (10100002) ja kymmenjärjestelmässä.
 80 on palindromi kolmijärjestelmässä (22223) ja senaarijärjestelmässä (2126).

Luonnontieteissä 
 Alkuaineiden jaksollisessa järjestelmässä 80 on elohopean järjestysluku.
 Seleeni-80 on seleenin vakaa isotooppi.
 Krypton-80 on kryptonin vakaa isotooppi.

Muualla 
 Pareton periaatteen eli 80/20-säännön mukaan monissa yhteyksissä 80 % seurauksista johtuu 20 %:sta syistä. 
 Tietokoneiden näytöillä oli varsinkin aikaisemmin yleistä, että riville mahtui 80 merkkiä. Alkuperäisenä aiheena tähän oli se seikka, että reikäkorteissa oli tilaa 80 merkkiä vastaaville lävistyksille.
 Lockheed F-80 Shooting Star on amerikkalainen hävittäjälentokone.
 T-80 on neuvostoliittolainen taistelupanssarivaunu.
 Eurooppatie E80 kulkee Portugalin ja Turkin välillä.
 Suomessa kantatie 80 johtaa Sodankylästä Kittilän kautta Kolariin.
 Eräs Jules Vernen romaani on nimeltään Maailman ympäri 80 päivässä. Siinä päähenkilö Phileas Fogg löi vetoa, että maapallon ympäri oli jo tuolloin (vuonna 1872) mahdollista matkustaa 80 vuorokaudessa, mikä häneltä juuri ja juuri onnistuikin.
 Gematriassa 80:tä merkitsee kirjain Pe (פ, ף).

Lähteet 

Luonnolliset luvut